

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 30. janvārī Nr.2-14

**14. Par pašvaldībai piekritīgo zemes vienību daļu Rudzātu pagastā**

**nodošanu nomai.**

2024. gada 4. septembrī Līvānu novada pašvaldībā saņemts un reģistrēts ar Nr. LNP/2.8.7/24/142 Rudzātu pagasta zemnieku saimniecības “LĪČI” īpašnieka Kaspara Vācera iesniegums ar lūgumu iznomāt zemes vienību neapbūvētās daļas ar kadastra apzīmējumiem 7668 007 0188 un 7668 007 0190, kas atrodas Rudzātu pagastā, Līvānu novadā.

Ar 2014. gada 25. septembra Līvānu novada domes lēmumu Nr. 15-20(2) “Par zemes lietošanas tiesību izbeigšanu un zemes piekritību pašvaldībai”, apbūvētas zemes vienības 1,57 ha platībā ar kadastra apzīmējumu 7668 007 0188 un 10,75 ha platībā ar kadastra apzīmējumu 7668 007 0190, kas atrodas Rudzātu pagastā, Līvānu novadā, ir Līvānu novada pašvaldībai piekrītoša zeme un ierakstāma zemesgrāmatā uz Līvānu novada pašvaldības vārda, precizējot to platību atbilstoši Valsts zemes dienesta nekustamā īpašuma valsts kadastra informācijas sistēmas grafiskajiem datiem 1,5659 ha platībā zemes vienībai ar kadastra apzīmējumu 7668 007 0188 un 10,8036 ha platībā ar kadastra apzīmējumu 7668 007 0190.

Saskaņā ar Valsts zemes dienesta Kadastra reģistra datiem, uz zemes vienības ar kadastra apzīmējumu 7668 007 0190 atrodas Apolinarijas Bogdanovas, personas kods 130134-12171, lietojumā esošas būves ar kadastra apzīmējumiem 7668 007 0190 001 (dzīvojamā māja), 7668 007 0190 002 (pirts), 7668 007 0190 003 (kūts), 7668 007 0190 004 (šķūnis). Saskaņā ar Iedzīvotāju reģistra datiem Apolinarija Bogdanova mirusi 2018. gada 28. augustā. Mantojuma lieta nav uzsākta, pašvaldības rīcībā nav informācijas par potenciālajiem mantiniekiem.

Saskaņā ar Valsts zemes dienesta Kadastra reģistra datiem, uz zemes vienības ar kadastra apzīmējumu 7668 007 0188 atrodas Ivana Stolerova, bez personas koda, lietojumā esošas būves ar kadastra apzīmējumiem 7668 007 0188 001 (dzīvojamā māja), 7668 007 0188 002 (kūts), 7668 007 0188 003 (šķūnis), 7668 007 0188 005 (pirts). Būves nav apdzīvotas.

Pamatojoties uz Pašvaldību likuma 10. panta pirmās daļas 16. punktu un otrās daļas 1. punktu, 2018. gada 19. jūnija Ministru kabineta noteikumu Nr. 350 „Publiskas personas zemes nomas un apbūves tiesības noteikumi” 28. un 35. punktu, 2020. gada 25. jūlija Līvānu novada domes noteikumu Nr.2 „Kārtība, kādā iznomā pašvaldības zemi Līvānu novada pašvaldībā” 17.1. apakšpunktu, ņemot vērā 2022. gada 24. novembra Līvānu novada domes lēmumu Nr. 21-29 „Par lauksaimniecības zemes nomas pakalpojumu maksas cenrāža apstiprināšanu”, Līvānu novada pašvaldības dome atklāti balsojot ar 14 balsīm "Par" (Andrejs Bondarevs, Andris Vaivods, Dace Jankovska, Gatis Pastars, Ginta Kraukle, Ināra Kalvāne, Ivans Matrosovs, Jānis Klaužs, Jānis Magdaļenoks, Kaspars Stikāns, Maija Spūle, Mārīte Vilcāne, Sanita Pinupe, Valdis Labinskis), "Pret" – nav, "Atturas" – nav, "Nepiedalās" – nav

NOLEMJ:

1. Nodot iznomāšanai Līvānu novada pašvaldībai piekrītošo zemes vienības ar kopējo platību 1,5659 ha ar kadastra apzīmējumu 7668 007 0188 daļu 1,3 ha platībā, kas atrodas Rudzātu pagastā, Līvānu novadā un informāciju par iznomājamo zemes vienības daļu ievietot Līvānu novada pašvaldības mājas lapā tīmekļa vietnē www.livani.lv un izvietot redzamā vietā Klientu apkalpošanas centrā Rudzātos.

2. Nodot iznomāšanai Līvānu novada pašvaldībai piekrītošās zemes vienības ar kopējo platību 10,8036 ha ar kadastra apzīmējumu 7668 007 0190 daļu 10,4 ha platībā, kas atrodas Rudzātu pagastā, Līvānu novadā un informāciju par iznomājamo zemes vienības daļu ievietot Līvānu novada pašvaldības mājas lapā tīmekļa vietnē www.livani.lv un izvietot redzamā vietā Klientu apkalpošanas centrā Rudzātos.

3. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.

4. Kontroli par lēmuma izpildi veikt Līvānu novada pašvaldības izpilddirektoram

5. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

*Pielikumā*: 1) informācija par nomas objektiem,

2) izkopējumi no kadastra kartēm.

Sēdes vadītājs /paraksts/ Andris Vaivods

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada pašvaldības

Personāla vadības un administratīvās nodaļas vadītāja Inta Raubiška

Līvānos, 2025. gada 3. februārī